ועדת העלייה, הקליטה והתפוצות, כנסת 16, פרוטוקול מספר 117, 2004-06-08 11:00

ועדת העליה, הקליטה והתפוצות קולט אביטל: בוקר טוב לשרה ציפי לבני, למר גיורא משעול - מנהל המחלקה לחברה, לשירה זגורי - רכזת שח"ק הארצית, לחנוך צמיר, לאריה אזולאי, לחבריי חברי-הכנסת מרינה סולודקין ויגאל יאסינוב ולכולכם ובעיקר לסטודנטים.

ועדת העליה, הקליטה והתפוצות קולט אביטל: ברוכים הבאים לכנסת.

ועדת העליה, הקליטה והתפוצות קולט אביטל: זו אכן הזדמנות לחגיגה ולא רק לישיבה חגיגית של כולנו.

ועדת העליה, הקליטה והתפוצות קולט אביטל: טקס זה, שמתקיים מדי שנה בכנסת, בא לסכם פעילות ברוכה של סטודנטים עולים חדשים במסגרת שח"ק.

ועדת העליה, הקליטה והתפוצות קולט אביטל: יש ברעיון וגם בביצוע יופי רב, כי מדובר בסטודנטים.

ועדת העליה, הקליטה והתפוצות קולט אביטל: כולכם עולים, ולכאורה אתם הייתם צריכים לקבל מאיתנו יותר עזרה ותמיכה כדי להיקלט בחברה.

ועדת העליה, הקליטה והתפוצות קולט אביטל: והנה, קורה משהו יוצא מן הכלל; אתם אלה שבאים, ולא זו בלבד שאתם עולים בתקופה באמת קשה ומחליטים להצטרף אלינו, אלא בעצם ימי הלימודים אתם אלה שכבר מקבלים על עצמכם אחריות ובאים כדי לעזור, לסייע ולהפוך לאנשים פעילים ותורמים בחברה הישראלית.

ועדת העליה, הקליטה והתפוצות קולט אביטל: אני יודעת שבפרוייקט הזה יש יותר מאלפיים סטודנטים, ואני יכולה לתאר לעצמי שלבחור מתוכם ששים זה לא דבר פשוט.

ועדת העליה, הקליטה והתפוצות קולט אביטל: קודם כל, ברצוני לברך את כל ה-2,000 או 2,200 שעובדים, תורמים, מתנדבים והופכים לחלק פעיל מהחברה.

ועדת העליה, הקליטה והתפוצות קולט אביטל: כולנו יודעים שהמסורת של התנדבות ושל סולידריות חברתית היא עתיקה מאד בעם היהודי, וזה קרה הרבה בהסטוריה שלנו שכאשר חלק מהעם סבל חלק אחר, בקהילה אחרת, התנדב.

ועדת העליה, הקליטה והתפוצות קולט אביטל: גם היום בישראל כשליש מהחברה, כ-750 אלף איש, מתנדבים.

ועדת העליה, הקליטה והתפוצות קולט אביטל: אנו יודעים שבשנתיים האחרונות, כשכולנו שרויים במשבר כלכלי וחברתי די עמוק, קמו הרבה מסגרות חדשות והרבה מתנדבים.

ועדת העליה, הקליטה והתפוצות קולט אביטל: מה שכולכם עושים, וכל אחד בנפרד, הוא עבודה ייחודית.

ועדת העליה, הקליטה והתפוצות קולט אביטל: כשבאתם לכאן והתחלתם ללמוד, החלטתם לא רק לקדם את הלימודים ואת הקריירה האישיים אלא גם לתת.

ועדת העליה, הקליטה והתפוצות קולט אביטל: על כל אלה אנו באים כאן קודם כל להביע הערכה עמוקה מאד ותודה מכל הלב לכולכם.

ועדת העליה, הקליטה והתפוצות קולט אביטל: אתם מקור לגאווה לא רק של המשפחות, של הידידים או של אלה שאתם עוזרים להם ותורמים לאלמנטים הכי חלשים בחברה: לחולים, לקשישים, לאנשים עריריים, אלא אתם מקור גאווה לכולנו ואתם מקור השראה להרבה מאד אנשים צעירים שיבואו אחריכם.

ועדת העליה, הקליטה והתפוצות קולט אביטל: אני מבקשת מכל הלב לברך אתכם, את ששים המצטיינים.

ועדת העליה, הקליטה והתפוצות קולט אביטל: אני מבקשת להעביר את ברכתנו לכל האלפיים, לכל אלה שלא יכלו להיות פה.

ועדת העליה, הקליטה והתפוצות קולט אביטל: הייתי רוצה לקוות שנוכל להעניק מלגות לכולם, וזה לא 'הולך'.

ועדת העליה, הקליטה והתפוצות קולט אביטל: אבל, בעצם העובדה שפרוייקט שח"ק ממשיך לפעול, ואני מקווה שימשיך לפעול הרבה שנים, אנו מתברכים בכך.

ועדת העליה, הקליטה והתפוצות קולט אביטל: תודה מעומק הלב.

גיורא משעול: תודה רבה לחברת-הכנסת קולט אביטל על דבריה החמים.

גיורא משעול: חברת-הכנסת תצטרך לעזוב לאיזו שהיא פגישה חשובה, ואנו מקווים שהיא תחזור בהקדם.

גיורא משעול: טקס ניצני שח"ק מסכם שעות רבות של פעילות ברוכה של סטודנטים עולים חדשים שהשקיעו מזמנם, מכשרונם ומרצונם הטוב בסיוע לאנשים אחרים.

גיורא משעול: השנה, כפי שאמרה חברת-הכנסת אביטל, פעלו במסגרת פרוייקט שח"ק כ-2,200 סטודנטים עולים, ומתוכם נבחרו 60 סטודנטים שהצטיינו במסירותם ובהתמדתם.

גיורא משעול: בנוסף לכך, יש לנו סטודנטים רבים שההבדל בינם לבין המצטיינים, וכולם היו מצטיינים, היה הבדל של נקודה או שתי נקודות.

גיורא משעול: למעשה, מעבר ל-60 הסטודנטים האלה, יש לנו כמה מאות סטודנטים מצטיינים ביותר, וחשוב להדגיש זאת.

גיורא משעול: סטודנטים אלו לא בחלו במשימות קשות, ותרמו באופן משמעותי לילד, לקשיש, לחולה ולעולה.

גיורא משעול: אומר עוד כמה מלים על הפרוייקט לפחות כדי להכירו מחדש.

גיורא משעול: פרוייקט שח"ק הוקם לפני 24 שנים במטרה לפתוח בפני העולים ערוץ נוסף של השתלבות בחברה הישראלית באמצעות פעילות למען החברה והקהילה.

גיורא משעול: פרוייקט ייחודי זה נעשה בשיתוף משרד הקליטה ומחלקת העלייה בסוכנות היהודית.

גיורא משעול: אני מתכבד להזמין את השרה לקליטת עלייה חברת הכנסת ציפי לבני לברך את המצטיינים.

ציפי לבני: יושבת-ראש ועדת העליה, הקליטה והתפוצות של הכנסת, קולט אביטל, שכבר הלכה, חברי-הכנסת יאסינוב וסולודקין, מר אזולאי - נציג הסוכנות היהודית באירוע הזה שהיא שותפה פעילה לפרוייקט מינהל הסטודנטים ולפרוייקט שח"ק, ומר חנוך צמיר - המשנה למנכ"ל משרד הקליטה, וכמובן קודם כל אתם, הפעילים המצטיינים של שח"ק.

ציפי לבני: הזכירו לי שאחרי שמוניתי להיות שרת הקליטה, האירוע הראשון שהייתי בו במסגרת המשרד היה האירוע שנערך כאן לפני שנה.

ציפי לבני: השנה חשבו אולי לחסוך לי את האירוע עקב הנסיבות והדרמות שמתרחשות, ואמרתי שאינני מוותרת כי יש נקודות קטנות ומעטות, במהלך עבודה מיגעת שבה בדרך-כלל רואים את הקשיים ואת הבעיות וצריך לפתור אותם, שבהן באים לראות ולחוות סיפוק, ולכן בחרתי לבוא ולעשות זאת יחד אתכם היום.

ציפי לבני: בעיניי, מינהל הסטודנטים הוא פרוייקט מדהים, שמשותף לסוכנות היהודית ולמשרד הקליטה, שבו אנו תופסים אתכם, הסטודנטים העולים, בנקודת הזמן שהיא גם נקודת הזמן שבה אתם יכולים לעשות מעשה של עלייה שהוא מעשה לא קל בכל שלב ובכל גיל אבל הוא קצת יותר קל כאשר אתם עדיין צעירים ויש לכם את כל האפשרויות להחליט איפה אתם בונים את עתידכם.

ציפי לבני: אנו יוצאים מהנחה, שגם מוכחת כנכונה, שברגע שאתם באים לאוניברסיטאות לא נצטרך לשכנע אתכם אחר כך להישאר.

ציפי לבני: אתם תתאהבו בארץ הזאת, במדינה הזאת, ותהפכו מהר מאד להיות חלק ממנה.

ציפי לבני: כאן מגיע גם פרוייקט שח"ק שבעצם עושה מין תהליך קצת הפוך; בדרך כלל, אנו מדברים על הקושי של העלייה ועל הצורך להיות חלק מהחברה הישראלית היפה.

ציפי לבני: והנה, קורה כאן משהו הפוך.

ציפי לבני: למעשה, יש מפגש שבו החברה הישראלית פותחת בפניכם את המקומות הקשים ביותר שלה, ואנו עושים זאת מתוך ביטחון מלא שכשהגעתם הנה איננו מנסים ליפות את המצב ולומר שהכל בסדר אלא באים לומר לכם שיש מקומות שהם נקודות של חולשה אבל ביחד אנו הולכים לתקן אותם ואנו זקוקים גם לעזרתכם.

ציפי לבני: מצד שני, אלה שאתם נפגשים איתם, עולים אחרים, קשישים או חולים, פוגשים את היופי שבעלייה - אתכם שהגעתם הנה ויש בכם מספיק כוח לא רק כדי לעסוק ולהתגבר על הקשיים שיש לכם אלא גם לעזור לאחרים להתגבר על הקשיים שלהם.

ציפי לבני: כאשר אנו מגיעים לשלב של הצטיינות, אני חושבת שהמבחן הוא עד כמה אתם עושים זאת עם כל הלב.

ציפי לבני: כלומר, האם מדובר באמת במצב שבו אתם יודעים שיש לכם כמה שעות בשבוע ללכת ולעשות משהו ולסמן וי או באמת עד כמה אתם מסתערים עם כל הלב והנשמה על המשימה הזאת?

ציפי לבני: שמחתי לשמוע שרוב פעילי שח"ק, גם אלה שלא נמצאים כאן היום, עושים זאת במלוא תחושת השליחות וההתלהבות - מה שעושה את ההצטיינות שלכם עוד יותר מיוחדת, כי אם מתוך סך-הכל הקבוצה הזאת, שבאה מתוך רצון לתרום, אתם נבחרתם, אין לי ספק שאתם עושים זאת מכל הלב.

ציפי לבני: על כך אנו רוצים לומר לכם מכל הלב שלנו: תודה רבה.

גיורא משעול: תודה רבה לשרה לקליטת עליה, חברת-הכנסת ציפי לבני.

גיורא משעול: נמצא איתנו גם ראש מינהל הסטודנטים לשעבר, דוד סודרי, שאנו רגילים לראותו על הבמה אתנו.

גיורא משעול: הוא ליווה את מינהל הסטודנטים - אגיד זאת למען הצניעות - למעלה מ-20 שנה.

גיורא משעול: בכל אופן, הוא ליווה ועזר רבות לסטודנטים העולים, ומגיעות לו תודה רבה ומחיאות כפיים.

גיורא משעול: אני מזמין את מר אריה אזולאי, יושב-ראש המחלקה לעליה וקליטה בסוכנות היהודית לשאת את דבריו.

אריה אזולאי: כבוד השרה ציפי לבני, השרה לעליה וקליטה, חברי-הכנסת הנכבדים שמתמידים בפעולה לקליטת עליה מתוך גם הכנסת וגם הוועדה לעליה וקליטה, מר חנוך צמיר, הצוות המסור של מארגני פרוייקט שח"ק במינהל הסטודנטים, סטודנטים מתנדבים ואורחים יקרים, "כולנו זקוקים לחסד.

אריה אזולאי: כולנו זקוקים למגע - לרכוש חום לא בכסף, לרכוש מתוך מגע.

אריה אזולאי: לתת בלי לרצות לקחת, ולא מתוך הרגל" - כך כתב המשורר נתן זך בשירו "כולנו זקוקים לחסד".

אריה אזולאי: מקובל לחשוב, כפי שאמרה גם חברת-הכנסת קולט אביטל, על העולה החדש כמי שזקוק לחסד ולעזרה, כי אכן תהליך העליה והקליטה הנם תהליכים מורכבים ולא פשוטים הטומנים בחובם קשיים רבים וצורך במשענת וסיוע.

אריה אזולאי: אולם, העולה אינו בהכרח חלש וחסר אונים.

אריה אזולאי: לעתים קרובות, לעולה יש המון מה לתרום לחברה, לחלשים בה, ובנתינה שלו הוא מתחזק.

אריה אזולאי: כולנו יודעים: לתת - זה לקבל, לתת - זה כוח.

אריה אזולאי: פרוייקט שח"ק, המפגיש סטודנטים עולים חדשים עם אנשים הזקוקים לעזרה ואוזן קשבת, הינו הדרך הטובה והנכונה ביותר להשתלבות מהירה בחברה הישראלית.

אריה אזולאי: יכולת העולה לתרום לחברה ולחוליות החלשות בה מחזקת אותו, מסייעת לו להכיר ולהבין את הישראלית וגורמת לתחושת השייכות שלו.

אריה אזולאי: היא מפגישה אותו עם אנשים שונים, ומאפשרת לו לרקום קשרים חברתיים חדשים.

אריה אזולאי: התרומה הופכת לגשר חזק לקראת קליטה מוצלחת.

אריה אזולאי: בשם הסוכנות היהודית בכלל והמחלקה לעליה וקליטה בפרט, ברצוני לברך את אנשי מינהל הסטודנטים על הפרוייקט, על החשיבה הנכונה העומדת מאחוריו, על המימוש שלו ועל משמעותו.

אריה אזולאי: ברצוני במיוחד לאחל לכל הסטודנטים, מצטייני שח"ק, הנמצאים אתנו היום המון הצלחה בקליטה וגם בלימודים, ובשם כולם, ובשם כולנו, להגיד לכם: תודה רבה.

שירה זגורי: תודה למר אריה אזולאי על המלים החמות.

שירה זגורי: טקס מצטייני שח"ק בכנסת הינו מסורת ארוכת שנים.

שירה זגורי: פרוייקט שח"ק במרוצת השנים גדל והתפתח הן באיכות והן בכמות.

שירה זגורי: עד היום, השתתפו בו 43 אלף סטודנטים בטיפול מינהל הסטודנטים.

שירה זגורי: אני מזמינה את מר חנוך צמיר, משנה למנכ"ל משרד הקליטה.

שירה זגורי: חנוך צמיר, בעברו הרחוק, היה ראש מינהל הסטודנטים, והוא מלווה את המינהל מזה זמן רב במסירות ובתמיכה רבה.

חנוך צמיר: גבירתי השרה, חברת-הכנסת ציפי לבני, חברי-הכנסת חברי ועדת העליה והקליטה, יושבת ראש ועדת העליה והקליטה שכבר יצאה מהאולם, חברי אריה אזולאי, עובדי מינהל הסטודנטים ומשרד הקליטה, נציגי מוסדות הלימוד ונציגי מוסדות שח"ק, שח"קיסטים מצטיינים יקרים, אתם, שישים במספר, מייצגים קבוצה גדולה, קבוצת איכות, המונה כ-2,200 סטודנטים עולים הפעילים במסגרות שח"ק השונות.

חנוך צמיר: אתם פעילים בלמעלה מ-300 מוסדות.

חנוך צמיר: אתם נמצאים בבתי-אבות ובבתי-ספר, במתנ"סים ובאגודות הדואגות לחולה, לחריג, לנכה ולתלמיד.

חנוך צמיר: בכל המקומות, בהן נדרשת קרן אור אנושית, בכל המקומות בהם חיוך, תמיכה, סיוע והדרכה נדרשים - בכל המקומות האלה אתם נוכחים ומשפיעים.

חנוך צמיר: אתם מייצגים את היפה והערכי שבחיינו.

חנוך צמיר: הנכם עולים חדשים, צעירים הבאים ללמוד בישראל, להיבנות בה ולבנות בה.

חנוך צמיר: פעילות

חנוך צמיר: כם בשח"ק היא בנייה לכל דבר.

חנוך צמיר: היא בניית גשרים מול קבוצות חלשות בחברה הישראלית, היא בניית תודעה בקרב החברה הישראלית על תרומת העולים למציאות הישראלית והיא בניית האני העצמי שלכם לקראת העתיד.

חנוך צמיר: קיום טקס הענקת מילגות למצטיינים בכנסת ישראל בירושלים הוא הראיה לחשיבות הרבה שאנו רואים במפעל כולו ובאיכות פעילותכם.

חנוך צמיר: אתם, המצטיינים, נתתם קצת יותר - יותר מסירות, יותר אחריות, יותר אכפתיות, ולכן אתם כאן.

חנוך צמיר: לצערנו, העלייה לישראל נמצאת במגמת ירידה.

חנוך צמיר: מערכות העלייה והקליטה עושות מאמץ לשנות כיוון זה.

חנוך צמיר: יחד עם זאת, אני פונה אליכם ובאמצעות

חנוך צמיר: כם לכלל הסטודנטים העולים: היו אתם השגרירים שלנו, פְּנו באופן יזום לבני המשפחה, לחברכם שנשאר מאחור, וספרו להם על הלימודים בארץ ועל שילובכם בפעילות חברתית.

חנוך צמיר: ספרו להם שזה אפשרי ונכון, והזמינו אותם להצטרף אליכם אלינו.

חנוך צמיר: אני מבקש לנצל את הבמה ואת ההזדמנות הזאת להודות לצוות מינהל הסטודנטים המפעיל את פרוייקט שח"ק, לרכזים המחוזיים, לשירה זגורי - רכזת שח"ק הארצית, ולגיורא משעול - המנצח על המלאכה.

חנוך צמיר: לכם, סטודנטים יקרים, אני מאחל בהצלחה בבחינות סיום שנת הלימודים ובהמשך הלימודים.

חנוך צמיר: תודה רבה.

גיורא משעול: תודה רבה למר חנוך צמיר.

גיורא משעול: בתום שלב זה של הברכות - שבעיניי לפחות, כולן היו מרגשות וקלעו למטרה, וכאילו כל המברכים פה ממש מכירים את הסטודנטים, את הקשיים שלהם ואת כל עשייתם הרבה במוסדות השונים - ברצוני להזמין לבמה שוב את הזמרת נטליה סופרון הלומדת באקדמיה למוזיקה בליווי אלכסיי פולנסקי לביצוע השיר "שלכת" מאת יעקב אורלנד ומרדכי זעירא.

גיורא משעול: (אתנחתא מוזיקלית - השיר "שלכת" בביצוע נטליה סופרון ואלכסיי פולנסקי.

גיורא משעול: )

חנוך צמיר: יפה מאד.

חנוך צמיר: נטליה ואלכסיי, מאיזו מדינה עליתם?

נטליה סופרון: אוקראינה.

שירה זגורי: תודה לנטליה סופרון על השירה המדהימה ולאלכסיי פולנסקי- על הליווי.

שירה זגורי: פעילי שח"ק השתבצו השנה בכ-350 מסגרות פעילות: מתנ"סים, בתי-חולים, בתי-ספר, אגודות, עמותות ועוד.

שירה זגורי: נשמע עתה על הפעילות אותה מבצעים השח"קיסטים מנקודת מבט של סמדר אלפי, העובדת בפרוייקט פל"א בבאר-שבע.

שירה זגורי: פל"א (פעילות לימודים אחרת) הינה תכנית העצמה בתחום הלימודי והחברתי לתלמידים יוצאי בוכרה, אתיופיה, קוקז ואמל"ט.

סמדר אלפי: שלום לכולכם, לכל המכובדים.

סמדר אלפי: מפאת הזמן הקצוב אקרא ואשתדל שזה יהיה גם ברור.

סמדר אלפי: למידה והשכלה תופסים מקום הולך וגדל בתכניות החברתיות בישראל.

סמדר אלפי: פל"א (פעילות לימודית אחרת) היא אחת מתכניות הדגל במחלקה להתחנכות ולמידה של החברה למתנ"סים.

סמדר אלפי: המחלקה רואה בהשכלה ובשליטה שפתית מנוף עיקרי ליכולתו של הפרט להשתלב בחברה הישראלית בעמדה של עוצמה ויכולת בחירה.

סמדר אלפי: נקודת המוצא היא האמונה שכל אחד יכול להגיע להישגים במערכת הפורמלית, ששיאם תעודת בגרות, ועלינו, מורים, רכזים ומנחים, מוטלת האחריות והחובה ליצור עבור התלמיד סביבה לימודית ודרכי עבודה שיבטיחו את הצלחתו בלימודים.

סמדר אלפי: מרכזי פל"א עובדים בתיאום עם בתי-הספר ועל-פי המטרות הלימודיות שבית-הספר מגדיר עבור כל תלמיד בצוותא עם הלומד וצוות פל"א.

סמדר אלפי: שילוב למידה עם הפעילות החברתית והעשרה הם חלק מהעשייה והשתתפות בפל"א.

סמדר אלפי: החזרת האמון ביכולתו של הילד לו עצמו, למשפחתו ולמוריו, יצירת הזדמנויות בהן הילד מגלה את יכולותיו וכישוריו ומפתח תחושת ערך עצמי אותם הוא מביא ללמידה ובסופו של דבר להצלחה.

סמדר אלפי: פל"א היא תכנית לשלוש קהילות יעד אותן בחר משרד הקליטה: בוכרה, קווקז, אתיופיה ורק לאחרונה אמל"ט.

סמדר אלפי: שותפות והבנת ההכרח ברכישת השכלה כחלק מהותי בקליטת ארבע קהילות אלו ושילובן כמובילות דרך ומטביעות חותם בחברה הישראלית מאירות את משרד הקליטה כגורם דומיננטי ששם דגש על חינוך תוך שימור מורשת ותרבות אופייניים לכל קהילה.

סמדר אלפי: על כך התודה.

סמדר אלפי: לתוך מסגרת זאת הגיע סטאס, שיושב פה למולי - אחד מתוך קבוצה נפלאה של שח"קיסטים, שעשייתם איננה נופלת משלו אלא שסטאס בדרכו הצנועה התגלה לי, לתלמידיו ולחבריו בצוות כאדם מיוחד.

סמדר אלפי: הוא מלמד בקבוצות קטנות תלמידים משכבות י' ו-י"א ברמות של 3 עד 5 יחידות בגרות במתמטיקה.

סמדר אלפי: יחסו אליהם - צריך שזו לא תישמע איזו שהיא אסופת סופרלטיבים, אבל הכל כך חם וחי שאני מסתכלת על סטאס וזה פשוט קורם עור וגידים - תומך וחברי.

סמדר אלפי: הוא תמיד נמצא עבורם.

סמדר אלפי: הוא מוותר על נוחות וזמן אישיים, מקדם את ילדי הפרוייקט עד מצויינות.

סמדר אלפי: הוא שותף מלא ויוזם בכל פעילות חברתית.

סמדר אלפי: הוא אמין, מסור ובעיקר צנוע.

סמדר אלפי: מאז פגישתי הראשונה עמו ידעתי שבורכתי.

סמדר אלפי: הוא לא חשש מאתגרים.

סמדר אלפי: הוא זרם עם הילדים וידע מתי להניח לילד להתמודד לבד ומתי להיות לצדו מול אבני נגף.

סמדר אלפי: הוא ידע ויודע להיות קשוב גם לי.

סמדר אלפי: הוא מביע את דעתו השקולה תוך ברירת מלים שתהיינה בונות ולא מבקרות וכואבות.

סמדר אלפי: חוש הומור עדין וחיוך תמידי הם שהיוו חלק מחיבור הצוות אליו.

סמדר אלפי: איש לא הופתע - סטודנטים, שח"קיסטים ובעיקר תלמידיו.

סמדר אלפי: אנו שוב מודים לו ובעיקר ממתינים לשנת הלימודים הבאה שישוב אלינו חלק מהצוות.

סמדר אלפי: סטאס שלי, שלי ממש, שלנו, תודה רבה, חיבוק מכל ילדי פל"א ותודה לכם על הבחירה הנכונה מאד.

גיורא משעול: סטאס, תקום כדי שנכיר אותך.

גיורא משעול: הוא דוגמא לשאר הסטודנטים המתנדבים.

שירה זגורי: תודה רבה לסמדר אלפי על המלים החמות והמרגשות.

שירה זגורי: עתה, נשמע נציגה מקרב הסטודנטים המצטיינים, דיאנה דובין ממחוז חיפה, אשר עלתה ארצה מאיזרביג'אן.

שירה זגורי: במסגרת פעילותה בשח"ק, היא פעלה בלשכת הרווחה מגדל העמק עם ילד בן 11 חולה סרטן.

שירה זגורי: דיאנה דובין: שמי דיאנה, ואני לומדת במכללת אורנים אורה שנה ד' ועוד מעט מסיימת.

שירה זגורי: אני גרה במגדל העמק, וכבר שנה שניה אני פעילה במסגרת שח"ק בלשכת רווחה במגדל העמק.

שירה זגורי: אני קצת מתרגשת.

שירה זגורי: אני רציתי להגיד תודה רבה לסוכנות היהודית, למינהל התלמידים וללשכת הקליטה וגם למשרד הקליטה על ההזדמנות שניתנה לנו ללמוד פה בישראל, בלי קשיים כלכליים במיוחד, ולרכוש פה השכלה גבוהה.

שירה זגורי: תודה רבה, שוב, לשח"ק, למינהל התלמידים, על הזכות שניתנה לנו על-ידי פרוייקט, כך שנחשפתי לשכבות שונות שבחיים לא הייתי נחשפת להן בהזדמנות אחרת בחיים.

שירה זגורי: במיוחד תודה רבה על ההזדמנות שניתנה לי לתרום לקהילה ולחברה, כשבעצם העשייה הזאת אני מרגישה שנתרמתי רבה יותר מאשר תרמתי.

שירה זגורי: תודה רבה לצוות שח"ק, לגיל, לדורית ולאלה שהיו שם בשבילנו ותמכו בנו לאורך כל הדרך.

שירה זגורי: היום, שבוע לפני סיום לימודיי האקדמיים לקראת תואר ראשון, אני יכולה לומר שתקופת לימודיי היתה אחת התקופות הנהדרות בחיי, וזה הרבה בזכותכם.

שירה זגורי: תודה רבה.

גיורא משעול: תודה רבה לדיאנה רובין.

גיורא משעול: אני מוכרח לציין שאנו, כעובדי משרד הקליטה, שמענו את הדברים, וזה מראה שאפילו לא עברנו על הנאום שלה.

גיורא משעול: זה נאום יפה מאד.

גיורא משעול: תודה רבה.

גיורא משעול: פרוייקט שח"ק מתבצע על הצד הטוב ביותר ומשתפר עם השנים בזכות צוות רכזי השח"ק שנמצא בקשר ישיר עם הסטודנטים ועם מסגרות הפעילות.

גיורא משעול: הוא מארגן ימי כיף לשח"קיסטים ולאנשים שבטיפולם.

גיורא משעול: הוא עורך ביקור במסגרות הפעילות, ודואג שהן הסטודנטים והן מסגרות הפעילות יפיקו את המירב מהפרוייקט.

גיורא משעול: אני מתכבד להזמין לבמה את גיל דרמון, רכז שח"ק ממחוז חיפה, העובד בשח"ק כשלוש שנים, לברך בשם כל רכזי השח"ק.

גיל דרמון: מכובדים, אורחים וסטודנטים יקרים, כתבתי כאן קטע קצר ותמציתי, אשר נותן תמונה טובה של פרוייקט שח"ק הייחודי.

גיל דרמון: מעל במה זו החלטתי לכם, המצטיינים שלנו, להודות כנציגים של כלל המחוזות.

גיל דרמון: תודה לאוראל, מריה ואליזבטה - על האחריות, המסירות והדאגה הרבה למשתקמים בהוסטל, אשר לכן החזירו המון אהבה.

גיל דרמון: לאלכסיס - שגילה התמדה ונכונות לאורך החונכות.

גיל דרמון: נתת לבחור הצעיר סיבה לחייך ולהאמין שיש משמעות.

גיל דרמון: תודה לגליה, גרגורי ולאה - על המחוייבות האמיתית לקשישים בבית-האבות.

גיל דרמון: הצלחתם לשפר את מצב רוחם ולהפיג את בדידותם ולו למספר שעות.

גיל דרמון: לדיאנה - שחנכה ילד חולה סרטן.

גיל דרמון: יצרת איתו קשר חם ואמיתי.

גיל דרמון: בזכות רגישותך לצרכיו הצלחת לקדמו באופן משמעותי.

גיל דרמון: תודה לך, אמה, על השפעתך הרבה על נערה צעירה שאת ספסל הלימודים לא חיבבה.

גיל דרמון: הודות לערכים שלה הקנית, שוב בכיתה היא נמצאת.

גיל דרמון: לאמבט, ג'ורג' וטטיאנה ברצוני להודות על פעילותם במועדוניות.

גיל דרמון: סייעתם לילדים במועדונית מבחינה לימודית וחברתית.

גיל דרמון: משמעת עצמית, עקביות ויוזמה מאפיינים את פעילותכם.

גיל דרמון: שימשתם עבורם מודל לחיקוי, ובכך תרומתכם.

גיל דרמון: תודה לשחר ומיכאל אשר פעלו באגודה למלחמה בסרטן.

גיל דרמון: נכנסתם ללב המשפחות אשר להן בעיות לא פשוטות.

גיל דרמון: פיתחתם מערכת אמון חשובה ומשמעותית, וזאת בזכות דרככם המתמידה והעקשנית.

גיל דרמון: בקשרים אלו מאמצים רבים השקעתם, ובזכות כך למשפחות אלו עזרתם.

גיל דרמון: לסטלה ולורה - ששובצו בחונכות אישית לילדות, אשר להן בעיות אישיות וחברתיות.

גיל דרמון: קידמתן אותן גם מבחינה לימודית, היוויתם להן דוגמא אישית וחיובית.

גיל דרמון: יצרתן עמן קשר אמיתי, פתוח וכן אשר איפשר את תרומתכן.

גיל דרמון: תודה אחרונה לזויה שפעלה בעמותת "ידיד".

גיל דרמון: עזרת לעולים החדשים בחום והבנה תמיד.

גיל דרמון: סייעת להם במימוש זכויותיהם והבנתם.

גיל דרמון: תרומתך למרכז חיזקה את מטרותיו והתפתחותן.

גיל דרמון: הננו מודים לכולכם על טוב ליבכם.

גיל דרמון: קבלו את הערכתנו כאות לתודתנו.

גיל דרמון: לא אסיים בלי להודות לצוות שח"ק בכל המחוזות: שירה, לאה, מאירה, דבי, סנדרה, סילביה ויסמין.

גיל דרמון: כמובן עוד תודה אחת ענקית - לדורית.

גיורא משעול: דרך אגב, גיל מייצג את ארבעת רכזי השח"ק המחוזיים ואת רכזי שח"ק העוזרים שלהם במחוזות, שעוסקים ביום יום בשיבוץ, בטיפול היומיומי ובאוזן קשבת.

גיורא משעול: הזכירו קודם גם בעבודה הלא קלה של לקבל המלצות על מעל אלף סטודנטים עולים מצטיינים, ולמצוא מתוכם את אותם שישים שמצטיינים - זו כשלעצמה עבודה רבה מאד.

גיורא משעול: לפני שנעבור לחלוקת התעודות והמלגות למצטיינים, נשמע שוב את הזמרת בליווי אלכסיי בשיר "הינך יפה" מאת אלכסנדר אוריה-בוסקוביץ' למילים מתוך שיר השירים.

גיורא משעול: (אתנחתא מוזיקלית - "הינך יפה" בביצוע נטליה סופרון ואלכסיי פולנסקי.

גיורא משעול: )

שירה זגורי: שישים המצטיינים, שנמצאים כאן היום, נבחרו מתוך 2,200 פעילי השח"ק בכל הארץ.

שירה זגורי: לאחר שהתקבלו מכתבי ההמלצות ממסגרות הפעילות, התכנסו ועדות מחוזיות שבחרו את שישים הסטודנטים המצטיינים.

שירה זגורי: בחירת המצטיינים מתבססת על קושי המשימה שבה בחרו, על השתלבותם בתפקיד, השקעתם והתמדתם, גילויי יוזמה, אחריות ומסירות.

שירה זגורי: על ההישגים האלה הגיעו בפעילותם.

שירה זגורי: שישים הסטודנטים עלו מארצות שונות ומגוונות, וגיורא ריכז את הנתונים: אתיופיה - 8, אוקראינה - 12, רוסיה - 10, גרמניה - 2, צרפת - 2, ביילרוסיה - 3, גם ממכסיקו יש לנו, ארצות-הברית - 5, מולדובה - 1, וכן מאוזבקיסטאן ודרום-אפריקה, בוכרה - 3, ביילרוסיה - 2, וכן מארגנטינה, ויש לנו יוצא צד"ל מלבנון, וכן מפינלנד, קווקז וגרוזיה.

שירה זגורי: מגיעות להם מחיאות כפיים.

שירה זגורי: לחלוקת פרס כספי בגובה 2,000 שקל ותעודת הוקרה, אני מזמינה לבמה את קוסטיה אומנסקי ממלא-מקום מנהלת המחלקה המחוזית בתל-אביב, רוחל'ה אייכלר, ולהקראת השמות אני מזמינה את צוות שח"ק במחוז תל-אביב: דבי מרכוס-פירר - רכזת שח"ק מחוזית, סילביה שטיינברג וסנדרה ברזילי - רכזות טיפול בשח"ק.

דבי מרכוס-פירר: אני מזמינה את הסטודנטים המצטיינים של מחוז תל-אביב לעלות לבמה לפי הסדר: (1) שרה איילו - עלתה מאתיופיה ולומדת חינוך וסוציולוגיה באוניברסיטת תל-אביב.

דבי מרכוס-פירר: פעילה בבית נועם קדימה, עמותת "לשובע" עם ילדים בעלי מצב משפחתי קשה.

דבי מרכוס-פירר: (2) ילנה בויארסקי - עלתה מאוקראינה, ולומדת סיעוד באוניברסיטת תל-אביב.

דבי מרכוס-פירר: פועלת במסגרת "מכבי" שירותי בריאות נתניה עם חולת פרקינסון.

דבי מרכוס-פירר: (3) איוואן בולוטין - עלה מרוסיה, ולומד חינוך גופני במכון וינגייט.

דבי מרכוס-פירר: פעל במעון נכים נתניה עם נכים הסובלים ממוגבלות פיזית קשה.

דבי מרכוס-פירר: (4) ברכה בלאי - עלתה מאתיופיה, ולומדת מדעי ההתנהגות במכללת אריאל.

דבי מרכוס-פירר: פעלה גם במעון נכים נתניה.

דבי מרכוס-פירר: (5) עומרי בן-דוד - עלה מגרמניה, ולומד מדעי המחשב וניהול באוניברסיטת תל-אביב.

דבי מרכוס-פירר: פעל בעמותת על"ם בסניף כפר-סבא עם נוער בסיכון.

דבי מרכוס-פירר: (6) מיכאל גולדברגר - אמו הגיעה במיוחד.

דבי מרכוס-פירר: הוא עלה מצרפת ולומד מינהל עסקים במכללה למינהל בתל-אביב.

דבי מרכוס-פירר: פעל במרכז לבריאות הנפש נס ציונה.

דבי מרכוס-פירר: (7) מירי גורביץ - עלתה מבילורוסיה, ולומדת במסלול לגיל הרך במכללת לוינסקי.

דבי מרכוס-פירר: פעלה בהוסטל ע.מ.ל.

דבי מרכוס-פירר: בראשון לציון עם נפגעי נפש.

דבי מרכוס-פירר: (8) גרגורי דננברג - עלה מרוסיה, ולומד הנדסת חשמל במכללה בתל-אביב.

דבי מרכוס-פירר: פעל במכון נכים נתניה.

דבי מרכוס-פירר: (9) פולה זן - עלתה ממכסיקו.

דבי מרכוס-פירר: היא לומדת טלויזיה וקולנוע באוניברסיטת תל-אביב.

דבי מרכוס-פירר: פעלה בארגון מסיל"ה מרכז סיוע ומידע לקהילת הזרה מטעם עיריית תל-אביב.

דבי מרכוס-פירר: (10) פנלופי טל-ניר - עלתה מארצות-הברית, ולומדת ספרות אנגלית וחינוך באוניברסיטת תל-אביב.

דבי מרכוס-פירר: פעלה במחלקה האונקולוגית בבית-החולים "איכילוב".

דבי מרכוס-פירר: (11) אנה יברוסקי - עלתה ממולדובה, ולומדת משפטים באוניברסיטת בר-אילן.

דבי מרכוס-פירר: פעלה בבית-החולים "וולפסון" במחלקת ילדים.

דבי מרכוס-פירר: (12) בלה יעקובוב - עלתה מאוזבקיסטאן, ולומדת קרימינולוגיה וסוציולוגיה באוניברסיטת בר-אילן.

דבי מרכוס-פירר: היא פעלה בבית נועם עם בוגרים בעלי שיתוק מוחין ופיגור שכלי.

דבי מרכוס-פירר: (13) קטיה מיז'ריצקיה - עלתה מאוקראינה, ולומדת תולדות אמנות וסוציולוגיה ואנתרופולוגיה באוניברסיטת תל-אביב.

דבי מרכוס-פירר: פעלה באגף הרווחה בעיריית חולון עם אשה חולה בניוון שרירים.

דבי מרכוס-פירר: (14) דריה מלימון - עלתה מאוקראינה, ולומדת כלכלה במכללת אריאל.

דבי מרכוס-פירר: היא פעלה בבית-אבות "נאות ברקן" עם קשישים סיעודיים ותשושי נפש.

דבי מרכוס-פירר: (15) נדיה מתתוב - עלתה מאוזבקיסטאן, ולומדת הוראה במכללת "בית רבקה".

דבי מרכוס-פירר: פעלה במחלקת הרווחה ברמלה עם ילדה בת 10 חולת סרטן.

דבי מרכוס-פירר: (16) תהילה פוטרמן - עלתה מדרום-אפריקה, ולומדת ספרות אנגלית באוניברסיטת בר-אילן.

דבי מרכוס-פירר: היא פעלה בבית נועם, מרכז יום לנכים התפתחותיים.

דבי מרכוס-פירר: (17) אדם פלבס - עלה מארצת-הברית, ולומד במכון וינגייט.

דבי מרכוס-פירר: הוא פעל במכללה עם קבוצה מאקי"ם ו"ניצן" שבהם ילדים בוגרים בעלי צרכים מיוחדים מבחינה מוטורית והתפתחותית.

דבי מרכוס-פירר: (18) מורן פלג - עלתה מארצות-הברית, ולומדת הנדסת תעשיה וניהול באוניברסיטת תל-אביב.

דבי מרכוס-פירר: היא פעלה במעון נכים נתניה.

דבי מרכוס-פירר: (19) אנה פרינצב - גם אמה הגיעה מרוסיה במיוחד לאירוע.

דבי מרכוס-פירר: היא עלתה מרוסיה, ולומדת כלכלה וצרפתית באוניברסיטת תל-אביב.

דבי מרכוס-פירר: היא פעלה בבית-ספר תיכון "נוה שרה הרצוג" עם נערות בגיל התבגרות בעלות קשיים לימודיים וחברתיים.

דבי מרכוס-פירר: (20) אוולין קוזלינר - עלתה מגרמניה, ולומדת סטטיסטיקה באוניברסיטת תל-אביב.

דבי מרכוס-פירר: היא פעלה בבית-ספר "עמל טכנולוגי" עם תלמידים הסובלים מליקויי למידה.

דבי מרכוס-פירר: (21) יבגניה קיטובסקי - עלתה מרוסיה, והיום היא מאד מתרגשת כי עוד כמה שעות היא הולכת לראות את אביה שחמש שנים היא לא ראתה אותו והוא מגיע מרוסיה, מסיביר.

דבי מרכוס-פירר: היא עלתה מרוסיה, ולומדת קרימינולוגיה, פסיכולוגיה וסוציולוגיה באוניברסיטת בר-אילן.

דבי מרכוס-פירר: היא פעלה בעמותת על"ם בתל-אביב עם נערים שגרים ברחוב.

דבי מרכוס-פירר: תודה רבה לשח"קיסטים, למחוז תל-אביב.

דבי מרכוס-פירר: תודה רבה לקוסטיה, לסילבי ולסנדרה.

שירה זגורי: תודה רבה למחוז תל-אביב.

שירה זגורי: אנו עוברים עכשיו למחוז חיפה.

שירה זגורי: אני מתכבדת להזמין לבמה את הגברת גילה אשחר - מנהלת המחלקה המחוזית בחיפה, ולהקראת השמות את גיל דרמון - רכז שח"ק מחוזי, ואת דורית יזריאלי - רכזת טיפול בשח"ק.

גיל דרמון: (22) ורה אבסלמידזה - עלתה מאוזבקיסטאן, ולומדת בחוג ללימודי מזרח-אסיה באוניברסיטת חיפה.

גיל דרמון: היא פעלה בעמותת "אחים בוגרים" עם ילדה בת 10.

גיל דרמון: (23) זויה גורגוב - עלתה מבוכרה, ולומדת בחוג למדעי המדינה באוניברסיטת חיפה.

גיל דרמון: היא פעלה בעמותת "ידיד" בחיפה, ועוסקת בזכויות האזרח עם עולים חדשים.

גיל דרמון: (24) מריה גריגוריבסקי - עלתה מרוסיה, ולומדת בטכניון.

גיל דרמון: פעלה בהוסטל אנוש עם נפגעי נפש בחיפה.

גיל דרמון: (25) דיאנה דובין - עלתה מאיזרביג'אן, ולומדת לימודי הגיל הרך במכללת "אורנים".

גיל דרמון: עסקה בחונכות אישית עם ילד חולה סרטן.

גיל דרמון: (26) גרגורי וקסמן - עלה מבילורוסיה, ולומד הנדסת חשמל בטכניון.

גיל דרמון: הוא פעל בבית-אבות "מעון הרופא" עם קשיש, נכה וערירי.

גיל דרמון: (27) טטיאנה לובץ - עלתה מבירולוסיה, ולומדת כלכלה וניהול במכללת עמק יזרעאל.

גיל דרמון: פעלה במרכז ויצ"ו בעפולה בתגבור לימודי ופעילות חברתית.

גיל דרמון: (28) אלכסיס ליאון - עלה מארגנטינה, ולומד ב"אורט בראודה".

גיל דרמון: פעל בלשכת הרווחה כרמל עם בחור צעיר חולה המרותק לביתו.

גיל דרמון: (29) אמה לימונצ'יק - עלתה מרוסיה, ולומדת בחוק למדעי החברה באוניברסיטת בר-אילן.

גיל דרמון: היא פעלה ביחידה לטיפול בנערה עם נערה דרת רחוב.

דורית יזריאלי: (30) ג'ורג' מטא - מיוצאי צד"ל.

דורית יזריאלי: לומד הנדסת תעשיה וניהול במכללה למינהל.

דורית יזריאלי: פעל במועדונית "פאר" הנמצאת בשכונת מצוקה.

דורית יזריאלי: (31) לאה מורגנשטיין - עלתה מצרפת, ולומדת הנדסת מזון בטכניון.

דורית יזריאלי: פעלה בבית-האבות "בית דינה" עם שתי קשישות.

דורית יזריאלי: (32) אמבט מקונן - עלתה מאתיופיה, ולומדת חינוך באוניברסיטת חיפה.

דורית יזריאלי: פעלה במועדונית לעולי אתיופיה עם ילדים ממשפחות מצוקה.

דורית יזריאלי: (33) שחר עמית - עלתה מפינלנד, ולמדה בחוג לצילום במכללת ויצ"ו.

דורית יזריאלי: פעלה באגודה למלחמה בסרטן עם ילדה שאחותה נפטרה ממחלת הסרטן.

דורית יזריאלי: (34) גליה צ'ובצ'יק - עלתה מאוקראינה, ולומדת בחוג לסיעוד באוניברסיטת חיפה.

דורית יזריאלי: היא פעלה בבית-אבות "מעון הרופא" עם שתי קשישות.

דורית יזריאלי: (35) יליזבטה קציר - עלתה מרוסיה, ולומדת הנדסה, תעשיה וניהול במכללת הצפון.

דורית יזריאלי: פעלה במרכז הנוער של נפגעי נפש בעפולה.

יליזבטה קציר: אני רוצה להגיד תודה רבה למינהל הסטודנטים שנתן לנו את האפשרות ללמוד, כי לא חשבתי בהתחלה ללמוד פה.

יליזבטה קציר: תודה רבה לשח"ק שנתנו לי את האפשרות להיות במסגרת הזאת ולהכיר את האנשים שהיכרתי.

יליזבטה קציר: הדברים שעשיתי - לא ציפיתי מעצמי שאני אעשה זאת.

יליזבטה קציר: תודה ענקית לכל צוות אנוש בסניף עפולה.

יליזבטה קציר: תודה ענקית לכל הצוות הנפלא ולכל החברים: רק בזכותם אני פה היום.

יליזבטה קציר: לא הייתי באה, אם הם לא היו באים כי אני לבד.

יליזבטה קציר: תודה רבה.

גיל דרמון: יש כאן נציגות גדולה של אנוש עפולה וחיפה.

דורית יזריאלי: (36) טל אלימלך - עלתה מקווקז, ולומדת בחוג למדעי הרוח במכללת עמק הירדן.

דורית יזריאלי: היא פעלה בלשכת הרווחה נצרת עילית עם ילדה בעלת בעיות חברתיות והתנהגותיות.

דורית יזריאלי: (37) אורְאל שיינסון - עלתה מאוקראינה, ולומדת לימודי הגיל הרך במכללת גורדון.

דורית יזריאלי: היא פעלה בהוסטל אנוש של נפגעי נפש חיפה.

דורית יזריאלי: (38) מיכאל שניידרוב - עלה מאוקראינה, ולומד מוזיקה וספרות צרפתית באוניברסיטת חיפה.

דורית יזריאלי: הוא פעל באגודה למלחמה בסרטן עם עולה מבוגר החולה במחלה.

גיורא משעול: תודה רבה לצוות מחוז חיפה: לגילה, לגיל ולדורית.

שירה זגורי: (39) אנה קופיטוב ממחוז תל-אביב - ממש במקרה שכחנו אותה, אבל היא חשובה והיא עשתה פעילות מדהימה.

שירה זגורי: היא עלתה מביילורוסיה, ולומדת סוציולוגיה באוניברסיטת תל-אביב.

שירה זגורי: היא פעלה במתנ"ס יד-השבעה עם בני נוער בעלי קשיים חברתיים ולימודיים קשים.

גיורא משעול: ממחוז ירושלים אני מזמין לבמה את מר אורי ליפשיץ - מנהל המחלקה המחוזית, ולהקראת השמות את לאה קסלסי - רכזת שח"ק המחוזית ומאירה אייזנקוט - רכזת טיפול בשח"ק.

גיורא משעול: בתוך הנייר יש מעטפה עם צ'ק שיעזור לכם לעשות את השנה הרביעית ללימודים - לצערי, מינהל הסטודנטים בשלב זה וכנראה זה יקח עוד קצת זמן לא עוזר - ואנו יודעים שזה חשוב לכם מאד.

גיורא משעול: שימו לב שהצ'ק בפנים.

לאה קסלסי: (40) אלה אברמוב - עלתה מקווקז, ולומדת מדעי החיים באוניברסיטה העברית.

לאה קסלסי: פעלה באגודה למלחמה בסרטן עם ילדה חולת סרטן.

לאה קסלסי: (41) עמנואל בנדר - עלה מארצות-הברית, ולומד פיזיקה בבית-הספר הגבוה לטכנולוגיה.

לאה קסלסי: הוא פעל באגודת "יד שרה" במסגרת פרוייקט אימוץ משפחות עם שתי משפחות שאב המשפחה חולה.

לאה קסלסי: (42) אנג'לה וסרמן - עלתה מאוקראינה, ולומדת יחסים בין-לאומיים באוניברסיטה העברית.

לאה קסלסי: פעלה במסגרת בית באייר, מרכז יום לקשישים, תשושי נפש ולאחר אירוע מוחי.

לאה קסלסי: (43) אניה זודלדינד - עלתה מביילורוסיה, ולומדת סיעוד באוניברסיטה העברית.

לאה קסלסי: פעלה במסגרת לשכת רווחה בעיריית רחובות עם נערה הסובלת מפיגור שכלי.

לאה קסלסי: (44) חוה טגבה - עלתה מאתיופיה, ולומדת סיעוד באוניברסיטה העברית.

לאה קסלסי: פעלה בית-החולים הפסיכיאטרי שיקומי "הרצוג" עם חולים קשישים וסיעודיים.

לאה קסלסי: (45) אזמרה טסמה - עלתה מאתיופיה, ולומדת תואר שני בעבודה סוציאלית באוניברסיטה העברית.

לאה קסלסי: פעלה בלשכת הרווחה רחובות עם ילדים עולים חדשים מתימן.

לאה קסלסי: (46) ילנה טשרניחובסקי - עלתה מרוסיה, ולומדת סיעוד באוניברסיטה העברית.

לאה קסלסי: פעלה בפרוייקט גמלא בלוד עם ילדים יוצאי אתיופיה.

לאה קסלסי: (47) נתן סולימנוב - עולה מבוכרה, ולומד הנדסת חומרים במכללה להנדסה בירושלים.

לאה קסלסי: פעל באגודה למלחמה בסרטן עם ילדים חולי סרטן.

לאה קסלסי: (48) יבגניה סרגייבה - עלתה מאוזבקיסטאן, ולומדת סוציולוגיה וקרימינולוגיה במכללה האקדמית אשקלון.

לאה קסלסי: פעלה במרכז חינוך לשיקום ילדים בעלי מוגבלויות מוטוריות.

לאה קסלסי: (49) מריה קוגן - עלתה מרוסיה, ולומדת סיעוד באוניברסיטה העברית.

לאה קסלסי: פעלה במרכז רב-שירותים לעיוור עם ילדים שאב המשפחה עיוור ואם צעירה עיוורת ונכה.

לאה קסלסי: (50) נטליה קומרובסקיה - עלתה מאוקראינה, ולומדת פיזיקה באוניברסיטה העברית.

לאה קסלסי: פעלה באגודה למלחמה בסרטן עם אשה חולת סרטן.

לאה קסלסי: (51) נגה טגנה - עלה מאתיופיה, ולומדת הנדסת אלקטרוניקה במכללה האיזורית אשקלון.

לאה קסלסי: פעל בפרוייקט גמלא עם ילדים יוצאי אתיופיה.

לאה קסלסי: (52) שרה קנטינרי - עלתה מארצות-הברית, ולומדת רפואה באוניברסיטה העברית.

לאה קסלסי: פעלה בבית-החולים הפסיכיאטרי "הרצוג" עם נשים פגועות נפש.

לאה קסלסי: תודה רבה, מינהל הסטודנטים, שח"ק ארצי.

גיורא משעול: תודה למצטיינים של מחוז ירושלים, וכמובן לאורי, ללאה ולמאירה.

גיורא משעול: ממחוז באר-שבע לשם חלוקת המלגות והתעודות אני מתכבד להזמין לבמה את הגברת אנט קרסנופולסקי - מנהלת המחלקה המחוזית, ולהקראת השמות את יסמין אביטן - רכזת שח"ק המחוזית.

יסמין אביטן: אני שמחה להזמין את: (53) אדוארד ברזצקי - עלה מאוקראינה, והוא לומד הנדסת מערכות מידע באוניברסיטת בן-גוריון.

יסמין אביטן: הוא לימד מחשבים בעמותת "עמך" - קשישים ניצולי שואה.

יסמין אביטן: (54) סנטיסלב חורושבסקי - עלה מאוקראינה, ולומד הנדסה גרעינית באוניברסיטת בן-גוריון.

יסמין אביטן: הוא פעל בפרוייקט פל"א.

יסמין אביטן: כבר סיפרו לכם עליו.

יסמין אביטן: (55) ז'נה מגר - עלתה מרוסיה, ולומדת במחלקה לעבודה סוציאלית באוניברסיטת בן-גוריון.

יסמין אביטן: היא פעלה בבית-אבות אגודה למען הקשיש עם חולים במחלת האלצהיימר.

יסמין אביטן: (56) דימיטרי מייזוס - עלה מאוקראינה, ולומד הנדסה כימית במכללה האקדמית להנדסה בנגב.

יסמין אביטן: פעל ב"בית כהן".

יסמין אביטן: הוא חנך באופן אישי דייר הלוקה בדיור שכלי.

יסמין אביטן: (57) יצחק סמאי - עלה מאתיופיה, ולומד הנדסה, תעשיה וניהול במכללה האקדמית להנדסה בנגב.

יסמין אביטן: פעל ב"בית ציפורה" עם ילדים ממשפחות מצוקה.

יסמין אביטן: תודה למחוז שלי ולשח"ק ארצי.

גיורא משעול: יש עוד סטודנטים שלא הצליחו להגיע: (58) נינה בניישוילי.

גיורא משעול: (59) דוד גברו.

גיורא משעול: (60) ויקטוריה פרטיאטקו.

גיורא משעול: הגיע הזמן להודות לרבים שעשו את המלאכה.

גיורא משעול: תודה למפעילי הסטודנטים במסגרות הפעילות השונות שחלק שמעתם וחלק נמצאים פה באולם.

גיורא משעול: תודה לעובדי מינהל הסטודנטים בכל הרמות, שנמצאים גם פה.

גיורא משעול: מנהלי ומנהלות המחלקה המחוזיים: אורי ליפשיץ, גילה אשחר, אנט קרסנופולסקי, רוחל'ה אייכלר וקוסטיה אומנסקי.

גיורא משעול: תודה לצוות שח"ק במחוזות.

גיורא משעול: תודה לעובדי המחלקה לחברה ותרבות, ובעיקר לחנה אפל ולשושי לוי שעזרו רבות בעבודה היום.

גיורא משעול: תודה לעובדות ועדת העליה והקליטה שמלווה אותנו במסירות כל שנה, וילמה מאור שהיתה עד עכשיו ולא רואים אותה פה, ציפי, יפעת ודנה גורדון מנהלת ועדת העליה והקליה בכנסת שנמצאת איתנו על הבמה.

גיורא משעול: לסיום נשמע את אולגה דשבסקי ב"זמזום הדבורה" מאת רימסקי קורסקוב.

גיורא משעול: (אתנחתא מוזיקלית - "זמזום הדבורה" מאת קורסקוב בביצוע אולגה דשבסקי )

שירה זגורי: תודה רבה ללהקת פעילי שח"ק.

שירה זגורי: תודה מקרב לב לכל מי שהגיע לחגוג איתנו היום, ולהתראות בשנה הבאה.

גיורא משעול: תודה לשירה זגורי, שמסיימת את עבודתה ועוברת לתפקיד חדש.

גיורא משעול: אנו מאחלים לה הצלחה רבה.

שירה זגורי: על הסטודנטים המצטיינים ומלוויהם להגיע לקומת הכניסה, והרכזים המחוזיים יעזרו לכם להגיע לשם, לשם צילום קבוצתי ולסיור במליאת הכנסת.

שירה זגורי: כפי שאתם יודעים, אחר כך אנו ממשיכים לאירוע בעין-יעל.